Universis praesentes litteras inspecturis, Gerardus, dominus de Pronge, salutem. Noverint universi quod cum ego in praejudicium ecclesiae Sancti Benedicti detinuissem diutius Blanchetum et Joannam ejus sororem, Trotat et Gofredum Pinet et eos qui Paneti dicuntur, tandem, ad instantiam praepositi Sancti Benedicti ipsos et haeredes eorum quitavi in perpetuum dicto praeposito et ecclesiae Sancti Benedicti ab omni quaerela et servitio jurantes, et hoc fide corporaliter praestita fideliter concessi, et ad majorem securitatem praesentem chartam fidei et sigilli mei munimine feci roborari. Actum anno Domini millesimo ducentesimo vigesimo tertio.